OpenLLM-France/wikimedia huggingface dataset:
# USL Championship

USL Championship, lehen USL PRO eta United Soccer League bezala ezaguna, bigarren mailako futbol liga bat da Estatu Batuetan. 2011n sortu zen, eta txapelketa profesionala United Soccer League (USL) erakundearena da, eta Estatu Batuetako Futbol Federazioak (U.S. Soccer) gainbegiratzen du.

## Historia

2010ean, Estatu Batuetako Futbol Federazioak USL First Division eta sortzen ari zen NASL erakundeen artean aukeratu beharra izan zuen, Estatu Batuetako futbol-ligen sistemaren barruan bigarren kategoriatzat hartzeko bietako bat, eta USSF Division 2 Professional League sortu zuen, bi ligetako 12 talde barne hartu zituen aldi baterako lehiaketa.
Ondoren, USSFk zenbait parametro objektibo ezarri zituen ligak lehen, bigarren edo hirugarren mailakotzat hartzeko, besteak beste: taldeen banaketa, talde estatubatuarren portzentajea, estadioen edukiera, azpiegitura eta taldeen kapitala. Orduan erabaki zuen USLk bere bi liga nagusiak, USL First Division eta USL Second Division, uztartzea, USL PRO sortzeko, liga indartsuago baten bila.
2010eko abuztuaren 11n, Dayton Dutch Lions taldeak USL PROn sartuko zela iragarri zuen, USLk bere sorrera ofizialki iragarri baino lehen, eta, horrela, sortzen ari zen ligako lehen taldea bihurtu zen. 2010eko irailaren 8an, USLk USL PRO sortu zuela iragarri zuen. Liga 2011ko apirilean hasi zen jokatzen.
USLren asmoa liga berri hau 14-18 talderekin hastea zen, etorkizunean zabaltzea pentsatuz, hasieran 22 eta 26 talderekin, eta azkenik 28 eta 32 talderekin.
2013an, liga, USLren jabetzakoa, akordio batera iritsi zen Major League Soccer-ekin, MLS Reserve League jokatzen zuten MLSren frankizien talde filialak sartzeko, eta talde indartsuagoen aurka lehiatu ahal izateko.
2015ean ligak bat egin zuen MLS Reserve Leaguerekin, eta 24 talde izango ditu aurrerantzean, bi multzotan banatuta, ekialdekoa eta mendebaldekoa.

## Erreferentziak

* ↑ USL Restructures Professional Division. www.uslsoccer.com 8 de septiembre de 2010.

## Kanpo loturak

* USL Championship-en orria (Ingelesez)
* Ameriketako Estatu Batuetako Futbol Federazioaren webgunea (Ingelesez)
* Datuak: Q1362411
* Multimedia: USL Championship / Q1362411
# USL First Division

United Soccer Leagues First Division futbol txapelketa izan zen Estatu Batuetan eta Kanadan. Estatu Batuetan eta Kanadan bigarren mailako torneoa izan zen, Major League Soccer txapelketatik behera. Harekin zuzenean lotuta ez zegoenez, ez zegoen igotzeko eta jaisteko sistemarik.
2011rako ezarri zen (USL-1D eta USL-2D batu eta USL-Pro bihurtuko dira, hirugarren mailako liga).

## Kanpo loturak

* Webgune ofiziala
* Datuak: Q1351694
# USS Gerald R. Ford

USS Gerald R. Ford (CVN-78), AEBetako Itsas Armadaren hegazkin-ontzi bat da, 2017an itsasoratua izan zen eta Gerald Ford presidentearen omenezko izena darama.
* Datuak: Q1351895
* Multimedia: USS Gerald R. Ford (CVN-78) / Q1351895
# USMS

Ameriketako Estatu Batuetako Presozain Zerbitzua (USMS akronimoaz ezaguna), Ameriketako Estatu Batuetako polizia agentzia zaharrena da. Auzitegi federal eta hauen eraginkortasunaz arduratzen den polizia taldea da. Ingelesez "United States Marshal Service" izenaz ezagutzen da.
Zerbitzu honetako agenteei marshal deritzaie. Euskarazko baliokidea aguazil edo presozain izango litzeke.

## Ardurak

* Iheslari federalak atxilotzea.
* Sistema judizialaren babesa eta espetxe federalen zainketa.

## Barne-Egitura

* Presozain Zerbitzuetako Zuzendaria
* Presozain Zerbitzuetako Zuzendariordea
** EEO Ofiziala
** Kontseilari Nagusia
** Informazio Askatasuna
* Zuzendari laguntzailea, Enpresa Zerbitzuetarako Dibisioa
** Eskakizun Bulegoa
** Konfiskatze Aktibo Bulegoa
** Ondasun Kudeaketa Taldea
** Motordun Ibilgailu Taldea
* Finantza Zuzendari Ofiziala
** Zuzendari laguntzailea, Kudeaketa eta Aurrekontu Dibisioa
** Finantza Bulegoa
* Zuzendari laguntzailea, Informazio Teknologiko Dibisioa
* Zuzendari laguntzailea, Zerbitzu Exekutibo Dibisioa
** Kongresuko Taldea
** Arlo Publikoetako Taldea
* Zuzendari laguntzailea, Giza Baliabide Dibisioa
** Langileko Taldea
** Zuzendari laguntzailea Prestakuntzarako
* Zuzendari laguntzailea, Ikerketa Zerbitzu Dibisioa
** Etxe Ikerketa Taldea
** Nazioarteko Ikerketa Taldea
** Delitu Sexual Taldea
** Informazio Kriminal Taldea
** Operazio Tekniko Taldea
* Zuzendari laguntzailea, Segurtasun Judizial Dibisioa
** Operazio Judizial Bulegoa
** Zerbitzu Judizial Bulegoa
** Kudeaketa eta Administrazio Bulegoa
* Zuzendari laguntzailea, Operazio Laguntza Dibisioa
** Operazio Berezietarako Taldea
** Larrialdi Kudeaketarako Bulegoa
** Ikuskatze Bulegoa
* Zuzendari laguntzailea, Justizia Preso Garraiatze Sistema
** Aire Operazioak
** Presoen Garraiatzea
** Enpresa Kudeaketa
* Zuzendari laguntzailea, Lekukoen Segurtasun Zerbitzu Dibisioa

## Kanpo estekak

* Datuak: Q934866
* Multimedia: United States Marshals Service / Q934866
# USM Alger

USM Alger (izen ofiziala, Union sportive de la médina d'Alger, الإتحاد الرياضي لمدينة الجزائر‎‎), Aljeriako futbol talde bat da, Aljer hiriburukoa. Aljeriako 8 liga irabazi ditu eta 2013an Arabiarren Txapeldunen Liga eskuratu zuen.

## Palmaresa
### Aljerian: 18

* Aljeriako Liga (8): 1963, 1996, 2002, 2003, 2005, 2014, 2016, 2019.
* Aljeriako Kopa (8): 1981, 1988, 1997, 1999, 2001, 2003, 2004, 2013.
* Aljeriako Superkopa (2): 2013, 2016.

### Nazioartean: 2

* Afrikako Txapeldunen Liga (0): finalista 2015 urtean
* CAF Confederation Cup (1): 2023.
* Arabiarren Txapeldunen Liga (1): 2013.

## Kanpo estekak

* (Frantsesez) Webgune ofiziala
* Datuak: Q912225
* Multimedia: USM Alger / Q912225
# USS Dwight D. Eisenhower

USS Dwight D. Eisenhower (CVN-69), AEBetako Itsas Armadako hegazkin-ontzia da, zerbitzuan dagoena. 1977an itsasoratu zuten. Nimitz klaseko hamar hegazkin-ontzietatik bigarrena da, eta Dwight D. Eisenhower Estatu Batuetako hogeita hamalaugarren presidentearen izena daraman lehen ontzia da. Hegazkin-ontzia, bere klaseko beste guztiak bezala, Newport News Shipbuilding ontzioletan eraiki zuten Virginian, klaseari izena ematen dion ontziaren diseinu berarekin, nahiz eta berriki eraikitako estandarretara eramateko ontzia bi aldiz zaharberritu duten.
USS Eisenhower zerbitzuan jarri zutenetik, hainbat operazioetan parte hartu du, besteak beste, Teherango gatibuen krisialdiaren baitako Eagle Claw operazioan, 1980an, eta Golkoko Gerran, 1990eko hamarkadan.
1983ko abuztuaren 29an, Hampton Roadseko portuan, Norfolken ikatza kargatzeko txandaren zain zegoela, Urdulizek berarekin talka bat izan zuen.

## Kanpo estekak

* Datuak: Q653860
* Multimedia: USS Dwight D. Eisenhower (CVN-69) / Q653860
# USS Coleren aurkako atentatua

USS Cole aurkako atentatua Al-Qaedako zelula batek, Yemengo Adengo portuan ainguratuta zegoela, USS Cole (DDG-67) Ameriketako Estatu Batuetako itsas armadaren destruktorearen aurka 2000ko urriaren 12an egindako atentatu suizida izan zen. Atentatuaren ondorioz, 17 marinel eta bi suizidak hil eta 39 zauritu izan ziren.

## Atentatua

2000ko urriaren 12an USS Cole, Kirk Lippold komandantearen agindupean, Adengo portuan sartu zen erregaia hartzeko ohiko geldialdi baterako. 09:30ean amarratu zuten behin betiko. Erregaiaren hornikuntza 10:30ean hasi zen. 11:18 inguruan (08:18 UTC), txalupa txiki bat hurbildu zen destruktorearen ababorreko gunera. Segundo batzuk geroago, portutik leherketa handi bat entzun zen, eta, horren ondorioz, destruktorearen kroskoan 10 metro inguruko zuloa zegoen. USS Cole ontziko gizonek pentsatu omen zuten txalupa zaborra biltzen ohi zutenetako bat zela. Eskifaia gosaltzeko prestatzen ari zen bitartean lehertu zen bonba. Taldea itsasontziko makinerian eta gune garrantzitsuenetan ahalik eta kalte gutxien konpontzen saiatu eta arratsaldean arazoak kontrolatzea lortu zuten. Urpekariek kroskoa eta gila aztertu zituzten, eta azken hori hondatu gabe zegoela erabaki zuten.
17 marinel hil eta metrailak 30 baino gehiago zauritu zituen. Zaurituak Ramstein (Alemania) inguruko osasun-zentro batera bidali zituzten, eta geroago Estatu Batuetara. 1987ko maiatzaren 17an USS Stark (FFG-31) itsasontzia jasan zuen irakiar erasotik Estatu Batuetako Itsas Armadaren aurkako erasorik hilgarriena izan zen.
Al-Qaeda erakunde terroristak zuzendu eta antolatu zuen erasoa. Ibrahim al-Thawr eta Abdullah al-Misawa militanteak immolatu ziren.

## Erantzukizunak

2007ko martxoaren 14an, Robert Doumar epaileak zuzendutako Estatu Batuetako epaitegi federal batek ebatzi zuen Sudango Gobernua zela atentatuaren plangintzaren erantzulea. Epaitegiaren epaia atentatuaren biktima batzuek herrialde horretako gobernuaren aurka ezarritako auziari erantzunez eman zuen.

## Erreferentziak

* ↑ Kudrik, Jennifer. (2001eko iraila). «I Survived a Terrorist Attack» Cosmopolitan.
* 1 2 (Ingelesez) «Yemeni pair charged in USS Cole bombing» CNN 2003-5-15.

## Kanpo estekak

* Datuak: Q612086
* Multimedia: Images related to the USS Cole bombing / Q612086
# Vicente Abreu

Vicente Abreu Madariaga (Gasteiz, 1879ko otsaila - ib., 1974ko ekainaren 19a) arabar miltarra izan zen, Arabako ahaldun nagusia (1943-1944) eta gobernadore militarra izandakoa.
Unión Militar Española elkarte kontrairaultzaile klandestinoaren parte izan zen. Gerra Zibilean, Abreu koronela Mendiko Artilleriako 2. erregimentuko burua izan zen, Camilo Alonso Vega teniente koronelaren agindupean zegoelarik. Bere kabuz marrazten eta margotzen ikasi ondoren, bere lanak gai militarretara eraman zituen. 1941ean José Lejarreta alkateak 'seme-alaba kuttun' izendatu zuen.

## Erreferentziak

* ↑ (Gaztelaniaz) Sánchez Erauskin, Javier. El nudo corredizo: Euskal Herria bajo el primer franquismo. , 39 or..
* ↑ (Gaztelaniaz) Rioja Andueza, Iker. (2022-9-11). «José Lejarreta, el alcalde con "inquebrantable" lealtad a Franco que mantiene una calle en Vitoria» elDiario.es.

## Kanpo estekak

* Datuak: Q113866799
# Vicente Anastasio Echevarría

Vicente Anastasio de Echevarría (Rosario, 1768 – Buenos Aires, 1857) Argentinako Independentziaren hamarkadan funtzio nabarmena izan zuen politikari argentinarra izan zen.

## Biografia

Fermin Etxebarria bizkaitarraren eta Tomasa de Acevedo rosariotarraren semea, Buenos Airesko San Carlos ikastetxean ikasi zuen, eta Charcaseko Unibertsitatean abokatu gisa lizentziatu zen 1793an. 1804tik abokatu gisa aritu zen Buenos Airesen. 1805eko ekainaren 4an, Maria Antonina de Echevarría lehengusinarekin ezkondu zen, Benito Lué gotzainak beharrezko dispentsa eman ondoren.
Ingelesen inbasioetan, Pueyrredónen laguntzaile gisa jardun zuen, eta anekdota bitxi baten protagonista izan zen, non kanoi bat eraman zuen San Nicolás de los Arroyosetik Buenos Airesera.

## Kanpo estekak

* Datuak: Q6161006
# Vicenta Juaristi Eguino

Vicenta Juaristi Eguino (La Paz, Bolivia, 1780ko apirilaren 3a - 1857ko martxoaren 14a) Amerikako independentziaren heroia izan zen. Úrsula Goyzueta eta Simona Manzaneda kreoleekin batera, "La Pazen imajinario kolektiboan jarraitzen dute, zapalkuntza kolonialaren aurkako borrokaren ikur gisa"

## Biografia

Bere ama erditzean hil zen, handik gutxira aita hil eta umezurtz gelditu zenez, Pedro Eguino nebak hazi zuen, askatasun idealetan eta sentimenduetan trebatuz. Oso gaztea zela ezkondu zen Rodríguez Flores de Picónekin. Bere lehen senarra epidemia batek jota hil zenean, Mariano de Ayoroarekin ezkondu zen.

### Iraultzaile ibilbidea

1809an, Vicentak bere ondasunak eta aberastasun handia iraultzaren zerbitzura jartzea erabaki zuen eta bere etxea abertzaleen zenbait bilera klandestinoren erdigune bihurtu zen.
Urte haietan harreman sentimentala izan zuen José Calderón y Sanjinésekin, zeinek Ayacuchon Mariscal Sucre-rekin batera borrokatu zuen, eta ondoren, Peru Garaiari independentzia eman zion Chuquisacako Akta sinatu zuen. Batasun horren ondorioz, haien lehen semea, Pedro, jaio zen.
Matxinatu izendatua, hainbat aldiz kartzela zigorra ezarri zioten. José Manuel de Goyeneche jeneralak Cuzco-ra erbesteratu zuen sei mila pesoko isuna jartzeaz gain, halere, gero La Pazera itzuli ahal izan zuen, Río Abajoko bere landetxe batean errefuxiatuz.
Mariano Ricafort-ek berriz, heriotza-zigorra ezarri zion, nahiz eta La Paz herritarren laguntza herrikoiari eta hainbat errege-bururen esku-hartzeari esker zigorrik handiena saihestu zuen. Horren truke, diru-zigor handia eta Cuzco-ra betirako erbesteratzea jasan zuen.
Independentzia Gerra amaitu zenean, 1825eko abuztuaren 18an Vicentak hiriaren urrezko giltza eman zion Simón Bolívarri, baita bere enkarguz egindako harribitxiz jositako zilarrezko girlanda ere askatzailearekiko esker oneko adierazgarri gisa.

### Heriotza

1857ko martxoaren 14an hil zen 72 urte zituela.

### Aitortzak

* Hil zenean, Jorge Córdova jeneralaren gobernuaren eta populazio zibil, militar eta eliztar osoaren hileta ohoreak jaso zituen.
* La Paz hirian bere oroimenari eskainitako plaza bat dago Víctor Hugo Barrenecheak zizelkatutako eta 1975eko abenduaren 11an inauguratutako Vicentaren estatua batekin.
* 2020an omenaldia jaso zuen Pazeko Heroismoaren Egunean beste 10 emakume heroirekin batera. 1809ko uztailaren 16ko Iraultzan Errepublikaren independentziaren alde gogor borrokatzeagatik.

## Erreferentziak

* ↑ «Las valientes mujeres y su rol en la independencia de Bolivia» El País Tarija (Noiz kontsultatua: 2021-01-20).
* ↑ (Gaztelaniaz) «Vicenta, la mujer de la revuelta de 1809» www.paginasiete.bo (Noiz kontsultatua: 2021-03-14).
* ↑ «Las heroínas de la Revolución del 16 de Julio fueron conmemoradas en el Día del Heroísmo Paceño» Agencia Municipal de Noticias 2020-01-29 (Noiz kontsultatua: 2021-01-17).

## Kanpo estekak

* Pazeko emakumeak. Mujeres paceñas Una aproximación a su participación en el ejército revolucionario del siglo XIX
* Datuak: Q20015685
# Vicente Amigo

Vicente Amigo Girol (Guadalcanal, 1967ko martxoaren 25a) espainiar gitarra-jotzaile eta musikagilea da, flamenko egiten duena.

## Biografia

Sevillako Guadalcanal herrian jaio zen baina bere bizitza ia osoa Kordoban egin du. Zortzi urterekin oparitu zioten lehen gitarra eta El Tomate eta El Merengue bezalako musikariekin lehen urratsak eman ostean, Manolo Sanlúcar izan zen bere maisua urte askoan.
1988an ekin zion bere ibilbide profesionalari. Lehiaketa ugari irabazi zituen eta horrek eman zion artista askorekin lan egiteko aukera. Bob Dylan, Keith Richards, Paco de Lucia, Phil Manzanera, Joe Cocker, Jack Bruce, Richard Thompson eta Robert Crayrekin oholtza elkarbanatzeko aukera izan du beste hainbaten artean.
Estilo ezberdinak uztartzeko joera izan duen musikaria da eta bere konposizioek hori frogatzeko bidea ematen digute. Munduan zehar kontzertu ugari emateko aukera izan du bai bakarlari modura eta baita artista handien musikari modura ere. Bere bakarkako ibilbidean zortzi disko kaleratu ditu.

## Diskografia

* "De mi corazón al aire" (1991)
* "Vivencias imaginadas" (1995)
* "Poeta" (1997)
* "Ciudad de las ideas" (2000)
* "Vicente Amigo en concierto desde Córdoba. Ciudad de las ideas" (2004, DVD)
* "Un momento en el sonido" (2005)
* "Paseo de Gracia" (2009)
* "Vivencias La Obra Completa de un Genio" (2010)

## Kanpo loturak

* Webgune ofiziala
* Datuak: Q505159
* Multimedia: Vicente Amigo / Q505159
# Vicente Aleixandre

Vicente Pío Marcelino Cirilo Aleixandre y Merlo (1898ko apirilaren 26a, Sevilla – 1984ko abenduaren 13a, Madril) espainiar olerkaria izan zen, 27ko Belaunaldiaren kide. 1977. urtean Literaturako Nobel Saria irabazi zuen.
1949ko ekainaren 30ean Real Academia Española erakundeko kide izendatu zuten, eta O hizkiaren eserlekuan esleitu.

## Olerkilanak

* Ámbito, Málaga (Litoral argitaletxearen 6. argitalpena), 1928.
* Espadas como labios, M., Espasa-Calpe, 1932.
* La destrucción o el amor, M., Signo, 1935 (1933ko Espainiako Literatura Sari Nazionala).
* Pasión de la tierra, México, Fábula, 1935 (2. argitalpen zabaldua: Madril, Adonais, 1946).
* Sombra del Paraíso, M., Adán, 1944.
* En la muerte de Miguel Hernández, Zaragoza, Cuaderno de las Horas Situadas, 1948.
* Mundo a solas, M., Clan, 1950.
* Poemas paradisiacos, Malaga, El Arroyo de los Ángeles, 1952.
* Nacimiento último, M., Ínsula, 1953.
* Historia del corazón, M., Espasa-Calpe, 1954.
* Ciudad del Paraíso, Málaga, Dardo, 1960.
* Poesías completas, M., Aguilar, 1960.
* En un vasto dominio, M., Revista de Occidente, 1962 (Kritika Saria).
* Retratos con nombre, B., Col. El Bardo, 1965.
* Obras completas, M., Aguilar, 1968 (2. argitalpen zabaldua: 1977).
* Poemas de la consumación, B., Plaza y Janés, 1968 (Kritika Saria).
* Poesía surrealista. Antología, B., Barral, 1971.
* Sonido de la guerra, Valencia, Hontanar, 1971.
* Diálogos del conocimiento, B., Plaza y Janés, 1974.
* Tres poemas seudónimos, Málaga, Col. Juan de Yepes, 1984.
* Nuevos poemas varios, B., Plaza y Janés, 1987.
* En gran noche. Últimos poemas, B., Seix Barral, 1991.
* Álbum. Versos de juventud (Dámaso Alonso eta beste batzuekin batera), B., Tusquets, 1993 (Alejandro Duque Amusco eta María-Jesús Velo-ren argitalpena).
* Poesías completas, M., Visor/Madrilgo erkidegoa/Málagako udaletxea, 2001 (Alejandro Duque Amuscoren argitalpena).
* Prosas completas, M., Visor/Madrilgo erkidegoa/Málagako udaletxea, 2002 (Alejandro Duque Amuscoren argitalpena).

## Kanpo estekak

* Vicente Alexaindreren Adiskideen Elkartea (Gaztelaniaz)
* Vicente Alexaindreren olerkiak irakurgai (Gaztelaniaz)
* Datuak: Q134644
* Multimedia: Vicente Aleixandre / Q134644
# Vicenta María López Vicuña

Vicenta María López Vicuña (Cascante, 1847ko martxoaren 22a - Madril, 1890eko abenduaren 26a) nafar lekaimea izan zen, Maria Sortzez Garbiaren Erlijiosoak kongregazioa sortu zuena. 1975eko maiatzaren 25ean Paulo VI.ak kanonizatu zuen.

## Bizitza

Erietxeetatik irteten ziren gaztetxoentzako egoitza sortu zuen Madrilen (La Casita) 1866an. Oinarrizko ikasketak, aritmetika, etxeko lanak eta abar irakasten zizkien haurrei. Zaragozan beste egoitza bat zabaldu zuen 1878an eta kongregazio berria izan zenaren Konstituzioa idatzi zuen urte berean. Vatikanok, apezpikuak lagun, onartu egin zuen Religiosas de María Inmaculada para el Servicio Doméstico kongregazio berria. 2.000 mojatik gora ditu gaur egun kongregazio horrek mundu guztian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Erriberar ezagunak

## Kanpo estekak

* (Gaztelaniaz) Vicenta María López Vicuña Auñamendi Eusko Entziklopedian
* Datuak: Q457672
* Multimedia: Vicenta María López y Vicuña / Q457672
# Vergonha

Vergonha (lotsa, okzitanieraz), zenbait okzitaniarrek Frantziako estatuaren hizkuntza politikak bereziki okzitaniera hiztunentzat izandako eragin negatiboak adierazteko erabiltzen duten izena da. Vergonha norberaren (edo norberaren gurasoen) hizkuntza ez frantsesaz lotsa sentiaraztea da, esklusio eta umiliazio ofizialen bitartez eskoletan eta ukapenaren bitartez komunikabideetan. Zenbaitek linguizidio edota hizkuntza-hilketa saiakera modura ikusi izan dute.

## Oihartzuna okzitanierazko musika eta literaturan

Ives Roqueta autoreak Frantzian okzitaniar izatearen lotsa azaltzen du Aprene webgunean idatzitako testuan:
   Gorria bueltaka dabil nire buruan, Haserrez nago gorri, gorria da nire matxinada. Gorria naiz, nire gainean isuritako ardoa, Corbièreseko bideetan. Gorria nire burmuina hesitzen ari da, Lotsaz nago gorri: Okzitanieraz mintzatzen naiz. Gorria naiz, gorria nire aurpegiko odoletik. Altxa! Non dago gure arbasoen odola?
Claudi Martik Frantziar hezkuntza sistemaren ilunzalekeria dudatan jartze ndu Perqué m'an pas dit? (Zergatik ez didate esan?) poeman.
   Ume guztien modura, eskolara joan nintzen; Ume guztiei modura, irakurtzen irakatsi zidaten, Hainbat kanta abestu zizkidaten, istorio asko irakatsi: Lutezia... Paris... Paris... Baina zergatik, o zergatik ez zidaten esan nire hizkuntzaren izena eskolan?
   Gure irakasleak Frantziako errege handi hari buruz hitz egingo zigun Txiroen aurrean belaunikatuz: benetako saindua, San Luis hori! Bakoitza eta guztiak maitatzen zituen eta pobreziari aurre egin zion: benetako saindua, San Luis hori! Baina zergatik, o zergatik ez zidaten eskolan esan nire aberria hil zuela?
   Eta hazten gindoazela, hiru hizkuntzatan mintzatu behar ginen; Teknikari ona izateko, hiru hizkuntza behar dituzu, Eta Ingelesa eta Alemaniera eta Erroman idazten dutena, teknikari ona izateko. Baina zergatik, o zergatik ez zidaten esan nire hizkuntzaren izena eskolan?
   Agian jakintza asko dago gure begietatik egia ezkutatzen; Gure kabuz ikasiko dugu askatasunak ez duela agintzen Lurrean; Ikasiko dugu, Indiako gosetea, eta afrikarren lutua eta Che Guevararen heriotzari buruz, Eta bai, ikasiko dugu zergatik ez ziguten esan gure aberriaren izena eskolan...

## Ikus,gainera

* Hizkuntz-genozidioa

## Erreferentziak

* ↑ Mandar un messatge, Ives Roqueta
* ↑ "Perque m'an pas dit" paroles.net webgunean

## Kanpo estekak

* Datuak: Q626637
# Vergranne

Vergranne Frantziako udalerria da, Doubs departamenduan dagoena, Franche-Comté eskualdean. 2013an 106 biztanle zituen.

## Demografia
### Biztanleria

2007an Vergranne udalerrian erroldatutako biztanleak 127 ziren. Familiak 35 ziren, horien artean 4 pertsona bakarrekoak ziren (4 bakarrik bizi ziren gizonak), 13 seme-alabarik gabeko familiak ziren eta 18 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 39 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 41 etxeak ziren eta 2 apartamentuak ziren. 39 etxebizitza nagusietatik 33 bere jabearen bizilekua ziren, 2 alokairuan okupaturik zeuden eta 4 doan lagata zeuden; 1ek bi gela zituen, 1ek hiru zituen, 9 etxek lau zituzten eta 28 etxek bost zituzten. 31 etxek euren parking plaza propioa zuten azpian. 17 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vergranne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 0 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 8 | 45-49 | 4 |
| 4 | 40-44 | 4 |
| 4 | 35-39 | 8 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 4 | 15-19 | 4 |
| 12 | 10-14 | 4 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 82 ziren, horien artean 60 aktiboak ziren eta 22 inaktiboak ziren. 60 pertsona aktiboetatik 55 lanean zeuden (33 gizon eta 22 emakume) eta 4 langabezian zeuden (2 gizon eta 2 emakume). 22 pertsona inaktiboetatik 6 erretiraturik zeuden, 10 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 ibilgailuen saltze eta konpontze enpresa zen.
2000. urtean Vergranne udalerrian 3 nekazaritza-ustiategi zeuden, 366 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q905803
* Multimedia: Vergranne / Q905803
# Verguleasa

Verguleasa Errumaniako udalerri bat da, Olt konderrian. 2.836 biztanle ditu, 68 kilometro koadroko azaleran banatuta.

## Herriak

Udalerrian honako herriak daude:
Verguleasa $^{(en)}$ Căzănești $^{(en)}$ Cucueți $^{(en)}$ Dumitrești $^{(en)}$ Poganu $^{(en)}$ Valea Fetei $^{(en)}$ Vânești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2719835